  Туспуктэм: Константин Вознесенских Майя Бывальцева 2023-тӥ арын Удмуртиын эмъюртъёс доры нуись 17 сюрес люкетъёсты тупатъялозы. «Кышкыттэм ӟечлыко сюресъёс» йӧскалык ӵектосъя оглом 8,2 иськемлэсь трос сюресъёсты выльдозы. Со сярысь элькун тӧролэн но кивалтэтлэн пресс-службазы ивортӥз. Эмъюртъёс, фельдшер-акушер пунктъёс доры нуись сюресъёсты 10 муниципал кылдытэтъёсын тупатъяны чакламын – Вавож, Вотка, Дэри, Можга, Сарапул, Сьӧлта, Ува, Шаркан, Эгра, Якшур-Бӧдья ёросъёсын. « Матысь дыре милям эмъюртмес рос-прос тупатъянэз быдтозы. Соин ик эмъюрт доры сюресэз но мед умоятозы вылэм. Али сюреслэн шобретез туж урод, соин сэрен шудтэм учыръёс кылдыло, куддыр ӝог эмъюрттэт сётӥсь машинаос ортчыны уг быгато. Валамон, ми тупатъян ужъёсты кутскемез туж витиськом » Валерий Савельев, Вавож ёрос эмъюртлэн валтӥсь эмчиез 2022-тӥ арын куать муниципал кылдытэтъёсын эмъяськонниос доры выль сюерсъёс кылдӥзы. Нош йӧскалык ӵектос ньыль ар ужатозь элькунын эмъюртъёс доры ниусь 30 иськемлэсь трос сюресъёсты тупатъязы ни. « Сюресъёсты тупатъям сяна, сыӵе объектъёсын выль тротуаръёс но лэсьто. Татазылксыя сюбегатэм быгатонлыкъёсын адямиослы, коляскаосын анайёслы, пересьёслы каньылэн ветлыны луонлык кылдыто » Алексей Горбачёв, Удмуртиысь транспортъя но сюрес возёсъя минстр Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс.  Тегъёс: сюресъёс эмъяськонниос Удмуртия АлексейГорбачёв  